Publication: Magyar Közlöny
Issue: MK-2010-185 (Year: 2010, Number: 185)
Era: contemporary
Section: Az Alkotmánybíróságról szóló 1989. évi XXXII. törvény (a továbbiakban: Abtv.) 42. § (1) bekezdése alapján
Paragraph Index: 155

5. Az Alkotmánybíróság a továbbiakban az alkotmányjogi panaszt vizsgálta. 5.1. Az Abtv. 48. § (1) bekezdése szerint az Alkotmányban biztosított jogainak megsértése miatt alkotmányjogi panasszal fordulhat az Alkotmánybírósághoz az, akinek a jogsérelme az alkotmányellenes jogszabály alkalmazása folytán következett be, és egyéb jogorvoslati lehetõségeit már kimerítette, illetõleg más jogorvoslati lehetõség nincs számára biztosítva. Az Abtv. 48. § (2) bekezdése értelmében az alkotmányjogi panaszt a jogerõs határozat kézbesítésétõl számított hatvan napon belül lehet írásban benyújtani. Az Alkotmánybíróság megállapította, hogy az alkotmányjogi panasszal támadott jogerõs végzést 2009. január 23-án kézbesítették az indítványozónak. Az alkotmányjogi panasz pedig 2009. január 29-én érkezett az Alkotmánybíróságra. Így az alkotmányjogi panasz határidõben benyújtottnak tekintendõ. 5.2. Amennyiben az Alkotmánybíróság alkotmányjogi panasz hatáskörben jár el, s az alkalmazott jogszabály alkotmányellenességét megállapítja, akkor a jogszabály alkotmányellenességébõl eredõ jogkövetkezmény levonásán túl az Abtv. 48. §-a, illetve 43. § (4) bekezdése szerint lehetõsége van az indítványozó ügyében az alkalmazási tilalom elrendelésére. Az Abtv. alapján tehát az Alkotmánybíróság az alkotmányjogi panasz keretében kizárólag azokat a jogszabályokat vizsgálhatja, amelyeknek a jogerõs határozatban történõ alkalmazása során az indítványozó által állított jogsérelem

Source: https://magyarkozlony.hu/hivatalos-lapok/ae4957eabc6c90598b7e2ea1907136a769c0b154/dokumentumok/98e36ce8cb3d74f41d806ab74abf96666019e342/letoltes